मोबाइल चोरी करते बच्चा धराया
जमशेदपुर | साकचीपुलिस ने मोबाइल चोरी के प्रयास में एक बारह वर्षीय बच्चा को पकड़ कर बाल सुधार गृह भेज दिया। बच्चा आसनसोल, पश्चिम बंगाल का रहने वाला है। इस मामले में कदमा रामनगर निवासी मुकेश कुमार सिंह ने साकची थाना में प्राथमिकी दर्ज कराई है। घटना 22 दिसंबर की शाम 5.30 बजे की है। प्राथमिकी में मुकेश का कहना है कि वह तिब्बत मार्केट गया था। वहां से उनकी मोबाइल चोरी हो गई। बच्चा को सीसीटीवी में चोरी का प्रयास करते देखा गया है। हालांकि उनकी मोबाइल नहीं मिली। पुलिस मामले की जांच कर रही है।
hin_Deva hin_Deva